ಪಟಾ ಕುಣಿತ

ಪಟಾ ಇದರ ಅರ್ಥ  ಬಣ್ಣ ಬಣ್ಣದ ಬಟ್ಟೆಗಳನ್ನು ಸುಮಾರು  ೧೮-೨೦ ಅಡಿ ಉದ್ದ ಇರುವ ತೆಳ್ಳನೆಯ ಬಿದಿರಿನ ಗಳುವಿಗೆ ಸುತ್ತಿ, ರೇಷ್ಮೆಯ ಜಾಲರಿಗಳನ್ನು ಅದರ ಮೇಲ್ಮೈಗೆ ಸುತ್ತಿ ಬಣ್ಣದ ಕುಚ್ಚುಗಳನ್ನು ತುತ್ತತುದಿಗೆ ಕಟ್ಟಿದ ಒಂದು ರೀತಿಯ ಲಾಂಛನ ಎನ್ನಬಹುದು.https://fashinza.com/fabric/fabric-types/silk-history-types-uses-and-ethical-production/ಗೊ.ರು.ಚೆನ್ನಬಸಪ್ಪ.ಕರ್ನಾಟಕ ಜನಪದ ಕಲೆಗಳು.ಕನ್ನಡ ಸಾಹಿತ್ಯ ಪರಿಷತ್ತು ೧೯೭೭, ಹಿ.ಚಿ.ಬೋರಲಿಂಗಯ್ಯ.ಕರ್ನಾಟಕ ಜನಪದ ಕಲೆಗಳ ಕೋಶ,ಪ್ರಸಾರಂಗ,ಕನ್ನಡ ವಿಶ್ವವಿದ್ಯಾಲಯ ಹಂಪಿ.೧೯೯೬. ನಗಾರಿ ಮತ್ತು ತಮಟೆಗಳ ಹೆಜ್ಜೆಯ ಗತ್ತಿಗೆ ತಕ್ಕಂತೆ ಜನಿವಾರದಂತೆ ಹಾಕಿದ ಗಟ್ಟಿಯಾದ ಬಟ್ಟೆಯ ನವಾರಕ್ಕೆ ಈ ಪಟವನ್ನು ಸಿಕ್ಕಿಸಿಕೊಂಡು ಬಳುಕಿಸುತ್ತಾ ಕುಣಿಯುತ್ತಾರೆ. ಪಟದ ಪ್ರದರ್ಶನವು ಗ್ರಾಮದೇವತೆಗಳ ಹಬ್ಬದಲ್ಲಿ ನಡೆಯುವ ರಂಗದ ಕುಣಿತ,ಜಾತ್ರೆಗಳಲ್ಲಿ ನಡೆಯುವ ವಿವಿಧ ಮೇಳ ಹಾಗೂ ಭಾಗವಂತಿಕೆ ಮೇಳದ ಮೆರವಣಿಗೆ ಮುಂತಾದ ಸಂದರ್ಭಗಳಲ್ಲಿ ನಡೆಯುತ್ತದೆ. ಈ ಜನಪದ ಕಲೆಯು ಮುಖ್ಯವಾಗಿ ಮಂಡ್ಯ, ಮೈಸೂರು, ತುಮಕೂರು, ಬೆಂಗಳೂರು ಜಿಲ್ಲೆಗಳಲ್ಲಿ ಕಂಡುಬರುತ್ತದೆ.https://www.edenart.com/news/what-is-folk-art-style
ವೇಷಭೂಷಣ
ವೀರಶೈವರು ನಂದಿಧ್ವಜ ಕುಣಿತವನ್ನು ತಮ್ಮದು ಎಂದುಕೊಳ್ಳುವಂತೆ ಭಾಗವಂತಿಕೆ ಮುಂತಾದ ಹರಿದಾಸ ಪಂಗಡದವರು ಪಟದ ಕುಣಿತವನ್ನು ತಮ್ಮದು ಎಂದುಕೊಳ್ಳುತ್ತಾರೆ.https://prepp.in/news/e-492-pata-kunitha-indian-folk-dance-art-and-culture-noteshttps://janapada.karnataka.gov.in/57/%E0%B2%A8%E0%B2%82%E0%B2%A6%E0%B2%BF%E0%B2%95%E0%B3%8B%E0%B2%B2%E0%B3%81%20%E0%B2%95%E0%B3%81%E0%B2%A3%E0%B2%BF%E0%B2%A4%20%E0%B2%85%E0%B2%A5%E0%B2%B5%20%E0%B2%A8%E0%B2%82%E0%B2%A6%E0%B2%BF%E0%B2%A7%E0%B3%8D%E0%B2%B5%E0%B2%9C%20%E0%B2%95%E0%B3%81%E0%B2%A3%E0%B2%BF%E0%B2%A4/kn ಹೀಗಾಗಿ ವಿಭೂತಿಯನ್ನು ನಂದಿಧ್ವಜವನ್ನು ಹೊರುವ ಕಲಾವಿದರು ಧರಿಸಿದರೆ ಸಾಮಾನ್ಯವಾಗಿ ನಾಮವನ್ನು ಪಟದ ಕಲಾವಿದರು ಇಟ್ಟುಕೊಳ್ಳುತ್ತಾರೆ. ಪಟದ ಕಲಾವಿದರ ವೇಷ ಭೂಷಣವೆಂದರೆ ಬಿಳಿಯ ನಿಲುವಂಗಿ, ನಡುವಿಗೆ ಕೆಂಪು ವಸ್ತ್ರ, ಕೊರಳಿಗೆ ಹೂಮಾಲೆ, ಕಾಲಿಗೆ ಗೆಜ್ಜೆ, ಮತ್ತು ಎಡಗೈಯಲ್ಲಿ ಒಂದು ಬಿಳಿಯ ವಸ್ತ್ರ. ಎಡ ಕೈಯಲ್ಲಿ ವಸ್ತ್ರವನ್ನು ಬೀಸುತ್ತಾ ಬಲ ಕೈಯಲ್ಲಿ ನವಾರದ ಬಟ್ಟೆಯನ್ನು ಹಿಡಿದುಕೊಂಡು ತಮಟೆಯ ಗತ್ತಿಗೆ ಹೆಜ್ಜೆ ಹಾಕುತ್ತಾರೆ. 

ವೈವಿಧ್ಯಗಳು
ಈ ಕುಣಿತದಲ್ಲಿ ಮುಂತಾದ ವೈವಿಧ್ಯಗಳಿವೆ: ಹೆಜ್ಜೆ ಕುಣಿತ, ಗೆಜ್ಜೆಕುಣಿತ, ಎರಡ್ಹೆಜ್ಜೆ ಕುಣಿತ, ಮೂರುಹೆಜ್ಜೆ, ಸುತ್ತಹೆಜ್ಜೆ, ಸಾಲುಹೆಜ್ಜೆ ಎರಡುಸಾಲು ಮೂರುಸಾಲು ಮುಂತಾದವುಗಳು. ೧೫ ರಿಂದ ೨೦ ಜನ ಪಟ ಹಿಡಿದ ಕಲಾವಿದರು ಮಂಡಲ ಆಕಾರದಲ್ಲಿ ಕುಣಿಯುತ್ತ ತಮ್ಮ ಪಟವನ್ನು ಮಧ್ಯದ ಒಂದು ಬಿಂದುವಿನಲ್ಲಿ ಸಂಯೋಜಿಸುವುದನ್ನು 'ಗೋಪುರ ಕುಣಿತ' ಎನ್ನುವರು. ಗೋಪುರವು ಕಲಾವಿದರು ಹಿಂದೆ ಮುಂದೆ ಕುಣಿಯುವಾಗ ಚಲಿಸಿದಂತೆ ಕಾಣುತ್ತದೆ. ಹೂವು ಗೊಂಚಲಿನ ನೆನಪು ಬರುವಂತೆ  ಒಟ್ಟು ಪಟಗಳನ್ನು ಎದುರುಬದುರಿಗಿನ ಕಲಾವಿದರು ಭಾಗಿಸಿಕೊಂಡು ಕತ್ತರಿಯ ಆಕಾರವನ್ನು ನಿರ್ಮಾಣ ಮಾಡಿ ಸಂಯೋಜಿಸಿ ಕುಣಿಯುವುದನ್ನು ಹೂವಿನ ಕುಣಿತ ಎನ್ನುವರು ಇದು ಗಾಳಿಗೆ ಬೆಳಕುವ ದೊಡ್ಡ ಹೂವಿನಂತೆ ಭಾಸವಾಗುತ್ತದೆ.
ವಿಶೇಷತೆಗಳು
ವಿಜಯೋತ್ಸವ ಸಂದರ್ಭದ ಕಲೆ ಎಂದು ಪಟಾ ಕುಣಿತವನ್ನು ಕರೆಯಲಾಗುತ್ತದೆ. ಕುಣಿತದಲ್ಲಿ ಬರುವ ಉತ್ಸಾಹಭಾವ, ಹೆಜ್ಜೆಗಳು, ವೀರಾವೇಷ ಮತ್ತು ಬಹು ಎತ್ತರಕ್ಕೆ ಕಟ್ಟಿದ ಈ ಪಟವನ್ನು ಭಾಗಿಸಿ ಬಳುಕಿಸಿ ಕೇಕೆ ಹಾಕುತ್ತಾ ಕುಣಿಯುವ ರೀತಿ ಇವೆಲ್ಲ ಸಂಭ್ರಮದ ಸನ್ನಿವೇಶವನ್ನು ನಿರ್ಮಾಣ ಮಾಡುತ್ತದೆ. ಈ ಕಲೆಯನ್ನು ಭಾಗವಂತಿಕೆ ಮೇಳದ ದೀಪಾವಳಿಯ ಸಂದರ್ಭದಲ್ಲಿ, ಗ್ರಾಮದೇವತೆಯ ಹಬ್ಬಕ್ಕೂ, ಸುಗ್ಗಿಯ ಮೇಳಗಳಿಗೂ ಆಹ್ವಾನಿಸಲಾಗುತ್ತದೆ.https://caleidoscope.in/art-culture/suggi-kunitha-folk-dance-of-karnataka

ಉಲ್ಲೇಖಗಳು

ವರ್ಗ:ಜನಪದ
ವರ್ಗ:ಜಾನಪದ
ವರ್ಗ:ಜನಪದ ಆಚರಣೆ